stanford-oval/wikipedia huggingface dataset:
Hannu Ylönen
Perhe ja harrastukset

Hannu Ylönen on naimisissa Anu Ylösen kanssa. Hänellä on viisi lasta: kaksi lasta edellisestä avioliitosta sekä kolme yhdessä Anu Ylösen kanssa.
Vapaa-ajallaan Ylönen harrastaa kirjoittamista, veneilyä, lukemista ja taiteita. Lisäksi hän pelaa sulkapalloa.
Aiheesta muualla

Professorit Ylösen tutkimusalat ja -projektit (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Suomi (KANTO)  Alankomaat 
Tieteilijät:  ORCID 
Muut:  IdRef
Ähtärin keskustaajama

| Ähtärin keskustaajama |
| --- | --- |
 Ähtärin keskustaajama
 Koordinaatit: 62°33′00.9″N, 24°04′09.9″E 
Valtio:  Suomi
Maakunta:  Etelä-Pohjanmaa
Seutukunta:  Kuusiokunnat
Kunta:  Ähtäri
Hallinto:  
 – Asutustyyppi:  kylä, taajama
Pinta-ala:  
 – Maa:  3,97 km²
Väkiluku (2022):  3 112
 – Väestötiheys:  408,4 as./km²
Postinumero:  63700
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2022 mukaiset. 
Infobox OKVirheellinen NIMI-arvo: 
Ähtärin keskustaajama on taajama, joka on Ähtärin kaupungin hallinnollinen keskus. Vuoden 2022 lopussa taajamassa oli 3 112 asukasta. Taajaman pinta-ala oli 7,62 neliökilometriä, joten väestötiheys oli 408,4 asukasta neliökilometrillä.
Yijing

Yijing tai Muutosten kirja (yksink.: 易经; perint.: 易經; pinyin: Yìjīng; Wade–Giles: I-Ching) on kiinalainen ennustuskirja ja yksi Kiinan viidestä klassikosta. Sen vanhimmat osat on ajoitettu jopa 1200-luvulle eaa., mutta nykymuotoiseksi tekstikokoelmaksi se koottiin noin 300-luvulla eaa. Euroopassa Yijing tuli tunnetuksi vasta 1900-luvun alussa, kun Richard Wilhelm teki siitä ensimmäisen saksankielisen käännöksen. Yijing koostuu yhteensä 64 heksagrammin tulkinnoista, joita on käytetty vuosituhansien ajan Yijing-ennustamiseen.
Historia

Yijingin vanhimmat osat ovat suullisena perimätietona välittyneitä lyhyitä muinaisia ennusvärssyjä.  Yijing ei ollut ainoa numerosarjoille perustuva ennusmenetelmä.  Nimeltä tunnetaan kaksi muuta ennustamistekstiä Lianshanyi (連山 liánshān; vuoristo) ja Guicangyi (歸藏 gūicáng, paluu piiloon).  Yijing on kuitenkin ainoa ennustamista koskeva teos, jonka Kiinan ensimmäinen keisari Qin Shi Huangdi (秦始皇帝) säästi kirjarovioiltaan. Vasta viime vuosien arkeologisissa kaivauksissa on löydetty katkelmia muista kadonneista teksteistä.
Arvioiden mukaan Yijing on koottu vuonna 800 eaa. Läntisen Zhoun aikakaudella. Jotkut ovat arvioineet sen olevan peräisin jopa vuodelta 1200 eaa. Yijingin sanotaan kehittyneen nykyisin tunnettuun muotoonsa Zhou-dynastian aattona. Perinteen mukaan Zhou-dynastian perustajan isä Wenwang (周文王, 1099–1050 eaa.) asetti Yijingin ennusmerkit nykyisin tunnettuun järjestykseen ollessaan Shangin kuninkaan vankina.  Hän kirjoitti heksagrammien selitykset (卦辭 guàcí). Siksi kirjan ydintä kutsutaan myös nimellä Zhouyi (周易, suom. Zhoun muutokset).  Kirjan heksagrammit on järjestetty kuvaamaan Shang-dynastian kukistumista ja Zhou-dynastian valtaannousua.
Wenwangin poika, uuden kuninkaan veli, Zhoun herttua Dan (周公旦) jatkoi isänsä työtä kirjoittamalla viivojen selitykset (爻辭). Myöhemmin kirjaan liitettiin selityksiä, joista toisia väitetään Kungfutsen (孔夫子) kirjoittamiksi. Yijingiin tehdyt lisäykset ja selittävät tekstit on ajoitettu noin 300-luvulle eaa.
Yijing sai nykyisen nimensä ja se otettiin yhdeksi Kiinan viidestä klassikosta Han-dynastian (206 eaa.–220 jaa.) aikana.
Historia > Yhteiskunnallinen tausta

Yijingin painottamat jinjang-teoria ja asioiden jakaminen viiteen elementtiin heijastavat taistelevien läänitysvaltioiden aikakauden kosmologisia teorioita. Näiden elementtien vuorovaikutus selitti maailman syntymisen ja ihmiselämän sekä luonnon vaihtelevat kohtalot. Ennustamisen taustalla piili kysymys siitä, missä määrin ihmiset voivat vaikuttaa tai reagoida muuttuviin olosuhteisiin. Merkittävä osa Yijingiä pyrkii laajentamaan ennustukset henkilökohtaiselta tasolta kungfutselaiseksi selitykseksi maailmankaikkeudesta. Oppineet hyödynsivät teosta myöhemmin juuri luomaan kungfutselaista kosmologiaa. Motivaatio sille johtui taolaisen kosmologian huomattavasta suosiosta.
Rakenne > Zhouyi

Varsinainen Yijing (Zhouyi) koostuu 64 luvusta, joista jokainen koskee yhtä heksagrammia eli kuuden viivan muodostamaa kuviota. Luvun alussa on heksagrammin kuva, nimi sekä kuvaus heksagrammien osista (trigrammeista), esim. tuuli vuoren päällä. Otsikon jälkeen seuraa lyhyt koko heksagrammin kattava ennusteksti, joka on kirjan vanhin osa.  Sen jälkeen tulevat kullekin viivalle annetut merkitykset.
Kirja on jaettu kahteen osaan, ylempi klassikko (shangjing) ja alempi klassikko (xiajing).  Ylempi klassikko sisältää ensimmäiset 30 heksagrammia, joiden sanotaan kuvaavan Zhoun kapinaa Shang-dynastiaa vastaan  ja Shang-dynastian kukistumista.  Alempi klassikko sisältää loput heksagrammit, joiden sanotaan kuvaavan Zhoun hallintofilosofisia näkemyksiä.
Rakenne > Kymmenen siipeä

Varsinaisen kirjan liitteenä ovat myöhempinä aikoina kirjoitetut selitykset, shiyi (十翼 kymmenen siipeä) eli zhuan (傳 selitys):
Dazhuan (大傳 suuri selitys) eli Xicizhuan (系辭, yksinkert. 系辞 lisätyt sanat):
- Xici-shangzhuan (yläosa)

	- Xici-xiazhuan (alaosa)
Shuoguazhuan (说卦傳  trigrammien selitykset)
Xiangzhuan 	(象傳 kuvien selitykset):
- Daxiang (suuri kuva)

		- Xiaoxiang (pieni kuva)
Tuanzhuan (彖傳 heksagrammien selitys)
Xuguazhuan (序卦傳 heksagrammien järjestys)
Zaguazhuan (雜卦傳 heksagrammien vertailu)
Wenyanzhuan (文言傳 "merkkejä koskien" - qian- ja kun-heksagrammien merkityksiä syventävä)
Nämä selitykset ovat välittyneet nykypäiviin. Vuosina 1972-73 Mawangduin arkeologisilla kaivauksilla löydettiin yhdestä haudasta suuri joukko kirjoja silkille maalattuna. Yksi näistä on vanhin tunnettu Yijingin kopio. Sen teksti poikkeaa jonkin verran aikaisemmin tunnetusta versioista.  Lisäksi siinä on kolme ennestään tuntematonta selitystä:
Yizhiyi
Yao
Mu He (ja) Zhao Li
Rakenne > Modernit versiot

Yijing on innoittanut ihmisiä kirjoittamaan tuhansia enemmän tai vähemmän alkuperäisestä poikkeavia Yijing-kirjoja. Niissä on nykyaikaan tai tiettyyn teemaan sovitetut selitykset. Useimmat niistä perustuvat Yijingin käännösten käännöksille, joissa alkuperäisiä merkityksiä on hukattu kokonaan. Suomeksi käännetyistä kirjoista yksikään ei ole alkuperäisen Yijingin käännös. Yijingin siivistä ei ole käännetty suomeksi muita kuin "Shuoguazhuan" internetiin.
Tulkinta

Arpomalla rakennetaan kuuden viivan kuvio eli heksagrammi (卦 gùa), joka antaa vastauksen. Eri heksagrammivaihtoehtoja on 26 eli 64 erilaista. Yi tarkoittaa muuttumista. Sen erotti muista vastaavista ennusmenetelmistä se, että heksagrammit voivat muuttua toisiksi, joten varsinaisen ennusteen vaihtoehtoja on huomattavasti enemmän, menetelmästä riippuen. Yigua eli guan muuttaminen tarkoittaa sitä, että arpomalla voidaan saada aikaiseksi muuttuvia viivoja.  Tällainen viiva muuttuu vastakohdakseen eli pehmeä jäykäksi ja jäykkä pehmeäksi.  Muutosten seurauksena saadaan aikaan uusi heksagrammi, joka tulkitaan alkuperäisen heksagrammin kuvaaman toiminnan seuraukseksi.
Tulkinta > Heksagrammin rakenne

Heksagrammin rakentaminen aloitetaan pohjalta eli alin viiva on ensimmäinen viiva. Heksagrammissa on kaksi ulottuvuutta. Viivojen paikat ovat yin- ja yang-paikkoja niin että ensimmäinen, kolmas ja viides paikka ovat yang ja toinen, neljäs ja kuudes paikka yin. Nämä paikat täytetään pehmeillä (柔 róu) ja jäykillä (剛 gāng) viivoilla (爻 yáo).  Pehmeä viiva (⚋) on katkoviiva ja luonteeltaan yin; jäykkä viiva (⚊) on yhtenäinen viiva ja luonteeltaan yang.  Tavallisessa kielenkäytössä niitä kutsutaan yin-viivaksi ja yang-viivaksi.
| ⚋ yīn 陰 | ⚊ yáng 陽 |
| --- | --- |
Pehmeä ja jäykkä viiva. 
Yksi heksagrammianalyysin osa vertailee viivan ja sen paikan välistä yinyang-suhdetta. Heksagrammi koostuu kahdesta kolmen viivan ryhmästä eli trigrammista. Alempi trigrammi on sisätrigrammi (内卦 nèigùa) ja ylempi trigrammi on ulkotrigrammi (外卦 wàigùa). Sekä trigrammien ominaisuuksia että niiden viivojen keskinäisiä suhteita vertaillaan toisiinsa.
Trigrammin ja heksagrammin viivat voidaan jakaa kiinalaisen kolmijaon, kolmen aarteen (三財 sāncái)  eli taivaan (天 tiān), maan (地 dì) ja ihmisen (人 rén) mukaan. Trigrammissa alin viiva on maa, toinen viiva ihminen ja ylin viiva taivas. Heksagrammissa kaksi alinta viivaa ovat maa, kaksi seuraavaa viivaa ihminen ja kaksi ylintä viivaa taivas. Koska ihminen on ennustuksessa huomion keskipiste, trigrammien keskimmäisillä eli ihmisviivoilla on erityinen merkitys heksagrammia analysoidessa. Viides viiva esittää kuningasta tai muuta johtajaa.  Toinen viiva edustaa kansaa, alamaisia tai alempana hierarkiassa olevaa henkilöä.
Heksagrammeja voidaan tulkita useamman menetelmän mukaan.
Tulkinta > Matemaattinen menetelmä

Xiangshu-yixue  on kirjaimellisesti "kuva-numero yi-oppi" eli yin tutkiminen kuvan matematiikkaa (numeroa) analysoiden. Sen kehitys alkoi, kun Kongfuzin (Kongfutse) oppilas Zi Xia (子夏 Zǐ Xià, 507-400 eaa.) kehitti 12 xiaoxi-guaa (消息卦) eli "katoavaa ja kasvavaa heksagrammia" merkitsemään vuoden kahtatoista kuukautta ja yinin ja yangin kasvua ja vähenemistä vuoden aikana.  Läntisen Han-dynastian aikana elänyt oppinut Meng Xi (孟喜) ratkaisi n.138 eaa. oppineita pitkään askarruttaneen ongelman, miten jokaiselle vuoden päivälle voidaan antaa heksagrammien mukainen määrite.  Fengshuin dagua-koulukunnan menetelmät perustuvat hänen työhönsä.
Eniten matemaattisen ennustamisen kehittymiseen vaikutti Jing Fang (京房 Jīng Fáng; 77-37 eaa.). Häneltä ovat peräisin useimmat nykyisin käytössä olevat menetelmät.  Hyvin pian matemaattinen tulkinta syrjäytettiin tekstitulkinnan tieltä. Vasta Song-dynastian aikana eläneet oppineet Chen Tuan (陳摶 871-989) ja Shao Yong (邵雍 Shào Yōng; 1011-1077) selvittivät matemaattisen menetelmän salat.  Siitä lähtien se on ollut arvostettu ja tarkkana pidetty tapa tehdä yijing-ennusteita.
Matemaattisessa menetelmässä on eri haaroja kuten Wenwanggua (kuningas Wenin guat) ja Meihua (luumunkukka).
Tulkinta > Tekstiennustus

Itäisen Han-dynastian aikana xiangshu-yixuen matemaattinen puoli jäi pois käytöstä ja heksagrammien kuvia tulkittiin kirjan heksagrammien ja viivojen selitysten pohjalta.  Oppineet tutkivat sanojen merkityksiä ja vertailivat kuvien välisiä suhteita.  Vanhojen ennustekstien sanojen alkuperäiset merkitykset olivat joiltain osin unohtuneet tai hämärtyneet, joten yin tutkijat suorittivat jonkinasteista kielitieteellistä tutkimusta varmistaakseen ymmärryksensä tekstien merkityksestä.
Tätä länsimaissa tunnetuinta ennustusmenetelmää kiinalaiset kutsuvat "oppineiden, lasten ja ulkomaalaisten menetelmäksi". Sen virallinen nimi on xiangshu-jujing eli klassikon tulkinta kuvia käyttäen.
Heksagrammitaulukko

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|  Ylempi trigrammi → Alempi trigrammi ↓ | ☰  Qián Taivas | ☳  Zhèn Ukkonen | ☵  Kǎn Vesi | ☶  Gèn Vuori | ☷  Kūn Maa | ☴  Xùn Tuuli | ☲  Lí Tuli | ☱  Dui Suo/Järvi |
| ☰  Qián Taivas | ䷀  1:乾 qián Alkuunpaneva | ䷡  34: 大壯 dà zhuàng Suuri voima | ䷄  5: 需 xū Odottaminen | ䷙  26: 大畜 dà chù Suuri saavutus | ䷊  11: 泰 tài Rauha | ䷈  9: 小畜 xiǎo chù Pieni säästö | ䷍  14: 大有 dà yǒu Huomattava omistus | ䷪  43: 夬 guài Irtautuminen |
| ☳  Zhèn Ukkonen | ䷘  25: 無妄 wúwàng Ilman valhetta | ䷲  51: 震 zhèn   Hätkäyttävä | ䷂  3: 屯 chún   Kokoaminen | ䷚  27: 頤 yí   Ravitseminen | ䷗  24: 復 fù   Palautuminen | ䷩  42: 益 yì   Lisääntyminen | ䷔  21: 噬嗑 shìkè   Pureskelu | ䷐  17: 隨 suí   Seuraaminen |
| ☵  Kǎn Vesi | ䷅  6: 訟 sòng   Käräjöiminen | ䷶  40: 解 xiè   Vapautuminen | ䷾  29: 坎 kǎn   Kuilu | ䷕  4: 蒙 méng   Tietämätön | ䷣  7: 師 shī   Johtaminen | ䷤  59: 渙 huàn   Hajottaminen | ䷝  64: 未濟 wèijì   Keskeneräinen | ䷰  47: 困 kùn   Rajoittaminen |
| ☶  Gèn Vuori | ䷠  33: 遯 dùn   Perääntyminen | ䷽  62: 小過 xiǎo guò   Pieni etu | ䷦  39: 蹇 jiǎn   Este | ䷳  52: 艮 gèn   Paikallaan pysyminen | ䷎  15: 謙 qiān   Vaatimattomuus | ䷴  53: 漸 jiàn   Eteneminen | ䷷  56: 旅 lǚ   Matkustaminen | ䷞  31: 咸 xián   Vetovoima |
| ☷  Kūn Maa | ䷋  12: 否 pǐ   Vastoinkäymiset | ䷏  16: 豫 yù   Tyytyväisyys | ䷇  8: 比 bǐ   Liittoutuminen | ䷖  23: 剝 bō   Karsiminen | ䷁  2: 坤 kūn   Myötäilevä | ䷓  20: 觀 guān   Tarkkaileminen | ䷢  35: 晉 jìn   Eteneminen | ䷬  45: 萃 cuì   Kokoaminen |
|  ☴ Xùn Tuuli | ䷫  44: 姤 gòu   Tapaaminen | ䷟  32: 恆 héng   Säilyminen | ䷯  48: 井 jǐng   Kaivo | ䷑  18: 蠱 gǔ   Rappeutuminen | ䷭  46: 升 shēng   Nousu | ䷸  57: 巽 xùn   Läpitunkeva | ䷱  50: 鼎 dǐng   Uhripata | ䷛  28: 大過 dà guò   Suuri koetus |
|  ☲ Lí Tuli | ䷌  13: 同人 tóngrén   Yhdistäminen | ䷶  55: 豐 fēng   Yltäkylläisyys | ䷾  63: 既濟 jìjì   Loppuun saattaminen | ䷕  22: 賁 bì   Kaunistaminen | ䷣  36: 明夷 míngyí   Pimentyminen | ䷤  37: 家人 jiārén   Perheenjäsenet | ䷝  30: 離 lí   Kirkkaus | ䷰  49: 革 gé   Uudistaminen |
|  ☱ Dui Suo/Järvi | ䷉  10: 履 lǚ   Astuminen | ䷵  54: 歸妹 guīmèi   Sisaren naittaminen | ䷻  60: 節 jié   Säännöstely | ䷨  41: 損 sǔn   Väheneminen | ䷒  19: 臨 lín   Lähestyminen | ䷼  61: 中孚 zhōngfú   Sisäinen luottamus | ䷥  38: 睽 kuí   Väärinkäsitys | ䷹  58: 兌 duì   Ilo |
Kirjallisuutta

Heikkilä, Margit: I Ching: Muutosten kirja.  Helsinki:  Books on Demand, 2009.  ISBN 978-952-498-764-6
Holitzka, Marlies: I Ching: Avain muutokseen.  ((I Ching, 1994.) Käännös: Tuikku Ljungberg)  Helsinki:  Unio mystica, 1996.  ISBN 952-9586-36-1
Markert, Christopher: I Ching: Muutosten kirja.  ((I Ching, 1986.) Suomentanut Jatta-Liisa Jing)  Hämeenlinna:  Tammi, 1987.  ISBN 951-30-6698-3
Woo, Allie: I Ching.  ((Ancient wisdom: I Ching, 1998.) Suomentanut Pasi Punnonen. Muinainen viisaus)  Hämeenlinna:  Karisto, 1998.  ISBN 951-23-3866-1
Christensen, Lars Bo: The Book of Changes - The original Core of the I Ching. Amazon Create Space 2015. (The first translation of the original core text with a full glossary). ISBN 978-87-997976-1-5.
Aiheesta muualla

Wikimedia Commonsissa on kuvia tai muita tiedostoja aiheesta .
I ching. Teoksessa Selin, Risto: Ihmeellinen maailma: Skeptikon tietosanakirja.  (Ursan julkaisuja 81)  Helsinki:  Tähtitieteellinen yhdistys Ursa, 2001.  ISBN 952-5329-19-4  Teoksen verkkoversio.
Yijing-sivuja (Arkistoitu – Internet Archive)
The I Ching on the Net (Arkistoitu – Internet Archive)
The Key to the I Ching (Arkistoitu – Internet Archive)
Text of Book I of Wilhelm/Baynes translation
Shuoguazhuan suomeksi
Kungfutselaisia tekstejä
| --- | --- |
Neljä kirjaa:  Suuri oppi  Tarkoituksen oppi  Keskustelut  Mengzi 
Viisi klassikkoa:  Laulujen kirja  Kirjoitusten kirja  Riitit  Muutosten kirja  Kevättä ja syksyä -vuosikirjat 
Kolme kommentaaria:  Zuozhuan  Gongyangzhuan  Guliangzhuan 
Kolmetoista klassikkoa:  Laulujen kirja  Kirjoitusten kirja  Zhouli  Yili  Riitit  Muutosten kirja  Zuozhuan  Gongyangzhuan  Guliangzhuan  Keskustelut  Erya  Xiaojing  Mengzi 
Muita:  Musiikin kirja  Kongzi Jiayu  Xunzi 
Kuningas Wenin järjestys
Siirtomaavallan purkautuminen

Maailma vuonna 1945
  YK:n perustajavaltio
  Brittiläinen Intia
  Kansainliiton mandaattialue (Lounais-Afrikka)
  YK:n jäsenvaltioiden liitännäisvaltiot
  YK:n huoltohallintohalue
  ei YK:n jäsenvaltiot
  merentakaiset alueet
Siirtomaavallan purkautuminen eli dekolonisaatio tarkoittaa Euroopan valtioiden muualla maailmassa omistamien siirtomaiden itsenäistymistä, mikä tapahtui useassa vaiheessa. Yhdysvallat itsenäistyi jo vuonna 1776, ja suurin osa Latinalaisen Amerikan valtioista 1800-luvulla. Aasian ja Afrikan siirtomaiden itsenäistyminen alkoi pääosin toisen maailmansodan jälkeen ja huipentui 1950–1960-luvuilla. Jotkin entiset siirtomaat kuuluvat yhä entisiin emämaihinsa niin sanottuina merentakaisina alueina, kuten esimerkiksi Ranskan Guayana.
Nykyiset siirtomaat

Yhdistyneet Kansakunnat määrittelee Yhdistyneiden kansakuntien peruskirjan "luvussa XI: julistus ei-itsehallintoalueista" "ei-itsehallinnon alueiksi" "alueiksi, joiden kansa ei ole vielä saavuttanut täysimääräistä itsehallintoa. "—kolonialismin nykyaikainen määritelmäselvennä.Toisen maailmansodan päätyttyä akselivaltojen antautuessa vuonna 1945 ja kahden vuosikymmenen kuluttua 1900-luvun jälkipuoliskolle yli kolme tusinaa "Aasian ja Afrikan valtiota saavutti autonomian tai suoran riippumattomuuden" Euroopan hallintovallasta. Vuodesta 2020 lähtien XI luvun mukaisen jaon piiriin kuuluu edelleen 17 aluetta
Nykyiset siirtomaat > Yhdistyneiden kansakuntien ei-itsehallintoalueet

| Listattu | Hallitsee valtaa | Alue |
| --- | --- | --- |
| 1946 |  Britannia |  Anguilla |
| 1946 |  Britannia |  Bermuda |
| 1946 |  Britannia |  Brittiläiset Neitsytsaaret |
| 1946 |  Britannia |  Caymansaaret |
| 1946 |  Britannia |  Falklandinsaaret |
| 1946 |  Britannia |  Montserrat |
| 1946 |  Britannia |  Saint Helena |
| 1946 |  Britannia |  Turks- ja Caicossaaret |
| 1946 |  Britannia |  Gibraltar |
| 1946 |  Britannia |  Pitcairn |
| 1946 |  Yhdysvallat |  Amerikan Samoa |
| 1946 |  Yhdysvallat |  Yhdysvaltain Neitsytsaaret |
| 1946 |  Yhdysvallat |  Guam |
| 1946 |  Uusi-Seelanti |  Tokelau |
| 1963 |  Espanja |  Länsi-Sahara |
| 1946–1947, 1986 |  Ranska |  Uusi-Kaledonia |
| 1946–1947, 2013 |  Ranska |  Ranskan Polynesia |
Siirtomaavallan purkautuminen > Amerikassa

Kansallisuusaate kasvoi Amerikan siirtomaissa 1700- ja 1800-luvuilla. Siirtomaiden tyytymättömyys isäntävaltioihin aiheutti lukuisia kapinoita. Niin kutsutut Bostonin teekutsut vuonna 1775 käynnistivät Amerikan vallankumouksen, jossa Yhdysvallat syntyi voitettuaan Ison-Britannian Yhdysvaltain vapaussodassa 1783. Kanadassa siirtomaavallan purkautuminen tapahtui ranskalaisten siirtokuntien jäädessä häviölle briteille, muodollisesti Kanadaa johtaa edelleen Britannian lähettämä kenraalikuvernööri.
Haitilla mustat orjat nousivat kapinaan Ranskan vallankumouksen heikentämää miehittäjää vastaan. Tämä johti saaren mustat vallankumoukseen ja saari itsenäistyi 1804. Vastatoimena Napoleon lähetti kymmeniä tuhansia sotilaista miehittämään Haiti uudestaan, epäonnistuen tässä. Länsimaat asettivat Haitin vuosikymmeniksi saartoon ja Ranska vaati ja sai satojen miljoonien dollareiden (1800-luvun rahan arvossa) korvaukset laskemistaan menetyksistä. Haitin joukot auttoivat muuta Etelä-Amerikkaa aloittamaan vapaustaistelunsa eurooppalaista kolonialismia vastaan.
Espanjan siirtokuntien vapaustaistelu kasvoi Etelä-Amerikan itsenäisyyssodiksi vuosina 1808–1825 ja Meksikon vapaussodaksi vuosina 1810–1821, mitkä sodat päättivät Espanjan siirtomaavallan Amerikassa. Brasiliassa kansallismieliset nousivat kapinaan ja Portugalin kuninkaan poika Pedro I tuki heitä. Brasilia itsenäistyi 1822 ja Pedro I:stä tuli Brasilian keisari. Kaikissa Etelä-Amerikan maissa valta on 1900-luvun loppuun asti pysynyt valkoisella vähemmistöllä. Vasta 2000-luvulla alkuperäisamerikkalaisia on noussut maiden johtoon.
Siirtomaavallan purkautuminen > Amerikassa > Amerikan dekolonisaatio

Tämä on luettelo 1900-luvulla itsenäistyneistä siirtomaista
| Valtio | Itsenäistymisvuosi | Entinen emämaa |
| --- | --- | --- |
|  Kuuba | 1902 |  Yhdysvallat |
|  Kanada | 1931 |  Britannia |
|  Trinidad ja Tobago | 1962 |  Britannia |
|  Jamaika | 1962 |  Britannia |
|  Guyana | 1966 |  Britannia |
|  Barbados | 1966 |  Britannia |
|  Bahama | 1973 |  Britannia |
|  Grenada | 1974 |  Britannia |
|  Suriname | 1975 |  Alankomaat |
|  Dominica | 1978 |  Britannia |
|  Saint Lucia  | 1979 |  Britannia |
|  Saint Vincent ja Grenadiinit | 1979 |  Britannia |
|  Antigua ja Barbuda | 1981 |  Britannia |
|  Belize | 1981 |  Britannia |
|  Saint Kitts ja Nevis | 1983 |  Britannia |
Siirtomaavallan purkautuminen > Aasiassa ja Oseaniassa

Yhdysvallat oli jo luopunut siirtomaistaan, kuten Filippiineistä. Samaa vaadittiin Britannialta muun muassa Intiassa. Aluksi brittihallinto ei halunnut luopua maasta, mutta Mahatma Gandhin johtama itsenäisyysliike ja sen järjestämä passiivinen vastarinta johtivat lopulta vuonna 1947 brittien vetäytymiseen ja Intian ja Pakistanin itsenäistymiseen.
Ranska halusi palauttaa valtansa Japanin siltä viemiin Kaukoidän siirtomaihin, mikä johti vuonna 1946 Indokiinan sotaan, jossa Ranskan sotatoimien päärahoittajana toimi Yhdysvallat. Sota päättyi vuonna 1954 Ranskan tappioon ja entisen Indokiinan alueelle kolmesta eri kansasta syntyi kolme "uutta" valtiota: Laos, Vietnam ja Kambodža. Vietnamin yhdistyminen vei vielä 20 vuotta sotaa Yhdysvaltoja vastaan, jossa sodassa kuoli noin viisi miljoonaa vietnamilaista. Yhdysvaltojen vastarinta levitti sodan kaikkiin kolmeen maahan.
Oseaniassa siirtomaavallan purkautumista tapahtui Australian ja Uuden-Seelannin itsenäistyessä. Tyynenmeren saarivaltioista osa on edelleen alueen ulkopuolisten maiden vallassa.
Siirtomaavallan purkautuminen > Aasiassa ja Oseaniassa > Aasian dekolonisaatio

Tämä on luettelo 1900-luvulla itsenäistyneistä siirtomaista
| Valtio | Itsenäistymisvuosi | Entinen emämaa(t) |
| --- | --- | --- |
|  Jemenin kuningaskunta | 1916 |  Britannia |
|  Afganistan | 1919 |  Britannia |
|  Irak | 1932 |  Britannia |
|  Korea | 1945 |  Japani |
|  Jordania | 1946 |  Britannia |
|  Syyria | 1946 |  Ranska |
|  Filippiinit | 1946 |  Yhdysvallat |
|  Pakistan  | 1947 |  Britannia |
|  Intia | 1947 |  Britannia |
|  Burma | 1948 |  Britannia |
|  Israel | 1948 |  Britannia |
|  Ceylon | 1948 |  Britannia |
|  Libanon | 1948 |  Ranska |
|  Indonesia | 1949 |  Alankomaat |
|  Kambodža | 1953 |  Ranska |
|  Pohjois-Vietnam | 1954 |  Ranska |
|  Etelä-Vietnam | 1954 |  Ranska |
|  Laos  | 1954 |  Ranska |
|  Malaijan liittovaltio | 1957 |  Britannia |
|  Kuwait | 1961 |  Britannia |
|  Jemenin demokraattinen kansantasavalta | 1967 |  Britannia |
|  Malediivit | 1967 |  Britannia |
|  Yhdistyneet arabiemiraatit | 1971 |  Britannia |
|  Bahrain | 1971 |  Britannia |
|  Qatar | 1971 |  Britannia |
|  Itä-Timor | 1976 |  Portugali |
|  Brunei | 1984 |  Britannia |
Siirtomaavallan purkautuminen > Aasiassa ja Oseaniassa > Oseanian dekolonisaatio

| Valtio | Itsenäistymisvuosi | Entinen emämaa(t) |
| --- | --- | --- |
|  Australia | 1901 |  Britannia |
|  Uusi-Seelanti | 1907 |  Britannia |
|  Samoa | 1962 |  Uusi-Seelanti |
|  Nauru | 1968 |  Australia |
|  Tonga | 1970 |  Britannia |
|  Fidži | 1970 |  Britannia |
|  Papua-Uusi-Guinea | 1975 |  Australia |
|  Salomoninsaaret | 1978 |  Britannia |
|  Tuvalu | 1978 |  Britannia |
|  Kiribati | 1979 |  Britannia |
|  Vanuatu | 1980 |  Ranska |
|  Vanuatu | 1980 |  Britannia |

|  Marshallinsaaret | 1986 |  Yhdysvallat |
|  Mikronesia | 1986 |  Yhdysvallat |
|  Palau | 1994 |  Yhdysvallat |
Siirtomaavallan purkautuminen > Euroopassa > Euroopan dekolonisaatio

Tämä on luettelo 1900-luvulla itsenäistyneistä siirtomaista
| Valtio | Itsenäistymisvuosi | Entinen emämaa(t) |
| --- | --- | --- |
|  Irlanti | 1931 |  Britannia |
|  Islanti | 1918 |  Tanska |
|  Kypros | 1960 |  Britannia |
|  Malta | 1964 |  Britannia |